ડાકોર નગર ગુજરાત રાજ્ય ના સમૃધ્ધ તથા વધુ વિકાસ પામેલા વિસ્તાર ખેડા જિલ્લા માં આવેલ એક પવિત્ર યાત્રાધામ છે. ડાકોર નગરનો મહેસુલી વિસ્તાર 1552 હેક્ટર છે. નગરપાલિકા હકુમત હેઠળ આ સમગ્ર વિસ્તારને આવરી લેવાયેલ છે. ડાકોર નગર પૌરાણિક કાળથી મહત્વ ધરાવે છે. ભારતના પવિત્ર યાત્રાધામ પૈકીનું એક યાત્રાધામ છે. ડાકોર માં પૌરાણિક મહત્વ ધરાવતું રણછોડરાયજી કૃષ્ણ ભગવાનનું પ્રસિદ્ધ મંદિર આવેલું છે. જેમાં લખોની સંખ્યામાં ભક્તો શ્રદ્ધાળુઓ દર્શનાર્થે આવે છે. ડાકોરનું પૌરાણિક નામ ડન્કપુર હતું મહાભારતના સમયમાં આ વિસ્તાર હેડમ્બાવન તરીકે ઓળખાતો હતો. અને આ નગરના વિસ્તારમાં ડન્કઋષિએ આશ્રમ સ્થાપ્યો હતો તેમના નામ ઉપરથી ડન્કપુર નગરના નામાભિધાન થયાનું અનુમાન છે. સમય જતા આ નામ ડાકોર માં પરિવર્તિત થયેલ જણાય છે. સુવિદિત દંતકથા મુજબ દ્વારકાધીશજીનું ३પ ડાકોરમાં પ્રસ્થાપિત થયેલ છે. more...